CELEX: 31997D0544
Language: ro
Date: 1997-07-09 00:00:00
Title: Decizia Comisiei din 9 iulie 1997 de stabilire a unei reglementări tehnice comune privind echipamentele terminale destinate conectării la rețele publice de date cu circuite comutate și la circuite închiriate ONP folosind o interfață de tipul conform cu Recomandarea X.21 a CCITTText cu relevanță pentru SEE.

13/Volumul 21
            
            
               RO
            
            
               Jurnalul Ofícial al Uniunii Europene
            
            
               266
            
         31997D0544
   
               L 223/18
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 9 iulie 1997
   de stabilire a unei reglementări tehnice comune privind echipamentele terminale destinate conectării la rețele publice de date cu circuite comutate și la circuite închiriate ONP folosind o interfață de tipul conform cu Recomandarea X.21 a CCITT
   (Text cu relevanță pentru SEE)
   (97/544/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/263/CEE a Consiliului din 29 aprilie 1991 privind armonizarea legilor statelor membre referitoare la echipamentele terminale de telecomunicații, inclusiv recunoașterea reciprocă a conformității acestora (1), astfel cum a fost modificată prin Directiva 93/68/CEE (2), și în special articolul 6 alineatul (2) a doua liniuță,
   întrucât Comisia adoptă măsura de identificare a tipului de echipamente terminale pentru care este necesară o reglementare tehnică comună, precum și declarația asociată privind domeniul de aplicare;
   întrucât trebuie adoptat standardul corespunzător armonizat sau părți din acesta care pun în aplicare cerințele esențiale care urmează să fie transformate în reglementări tehnice comune;
   întrucât reglementarea tehnică comună prevăzută de prezenta decizie este conformă cu avizul ACTE,
   ADOPTĂ PREZENTA DECIZIE:
   Articolul 1
   (1)   Prezenta decizie se aplică echipamentelor terminale de date destinate conectării la rețele de date publice cu circuite comutate și la circuite închiriate ONP folosind o interfață de tipul conform cu Recomandarea X.21 a CCITT și care se încadrează în domeniul de aplicare a standardului armonizat menționat la articolul 2 alineatul (1) din prezenta decizie.
   (2)   Prezenta decizie stabilește o reglementare tehnică comună care acoperă caracteristicile tehnice (cerințele de interfață electronică și mecanică și protocolul de control al accesului) care trebuie oferite de echipamentele terminale care folosesc o interfață de tipul conform cu Recomandarea X.21 a CCITT sau o interfață compatibilă din punct de vedere fizic, funcțional și electric cu interfața de tipul conform cu Recomandarea X.21 a CCITT, dar care funcționează la orice viteză de transfer de date până la 1 984 kbit/s inclusiv.
   Articolul 2
   (1)   Reglementarea tehnică comună include standardul armonizat elaborat de organismul de standardizare relevant care pune în aplicare, în măsura posibilităților, cerințele esențiale prevăzute la articolul 4 litera (d) din Directiva 91/263/CEE. Referirea la standard figurează în anexă.
   (2)   Echipamentele terminale reglementate de prezenta decizie sunt conforme cu reglementarea tehnică comună prevăzută la articolul 1, îndeplinesc cerințele esențiale menționate la articolul 4 literele (a) și (b) din Directiva 91/263/CEE și îndeplinesc cerințele oricăror altor directive aplicabile, în special Directivele 73/23/CEE (3) și 89/336/CEE (4) ale Consiliului.
   Articolul 3
   Organismele notificate desemnate pentru realizarea procedurilor prevăzute la articolul 9 din Directiva 91/263/CEE utilizează sau asigură utilizarea, în ceea ce privește echipamentele terminale prevăzute la articolul 1 alineatul (1) din prezenta decizie, a standardului armonizat menționat la articolul 2 alineatul (1) în termen de un an de la data publicării prezentei decizii.
   Articolul 4
   Prezenta decizie se adresează statelor membre.
   
      Adoptată la Bruxelles, 9 iulie 1997.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 128, 23.5.1991, p. 1.
   
      (2)  JO L 220, 31.8.1993, p. 1.
   
      (3)  JO L 77, 26.3.1973, p. 29.
   
      (4)  JO L 139, 23.5.1989, p. 19.
   ANEXĂ
   Referirea la standardul armonizat aplicabil
   Standardul armonizat prevăzut la articolul 2 din decizie este:
   Cerințe de racordare pentru echipamentele terminalele de date destinate conectării la rețele publice de date cu circuite conectate și la circuite închiriate ONP folosind o interfață de tipul conform cu Recomandarea X.21 a CCITT sau o interfață compatibilă din punct de vedere fizic, funcțional și electric cu interfața de tipul conform cu Recomandarea X.21 a CCITT, dar care funcționează la orice viteză de transfer de date până la 1 984 kbit/s inclusiv.
   ETSI
   Institutul European de Standarde în Telecomunicații
   Secretariatul ETSI
   TBR 1 – octombrie 1995
   (exclusiv preambulul)
   Informații suplimentare
   Institutul European de Standarde în Telecomunicații este recunoscut în conformitate cu Directiva 83/189/CEE a Consiliului (1).
   Standardul armonizat menționat mai sus a fost elaborat în temeiul unui mandat emis în conformitate cu procedurile aplicabile din Directiva 83/189/CEE a Consiliului.
   Textul complet al standardului armonizat menționat mai sus poate fi obținut de la:
   
               
                           Institutul European de Standarde în Telecomunicații
                        
                     
                           650 Route des Lucioles
                        
                     
                           F-06921 Sophia Antipolis Cedex
                        
                     
            
               
                           Comisia Europeană
                        
                     
                           DG XIII/A/2 – (BU 31 1/7)
                        
                     
                           Rue de la Loi/Wetstraat 200
                        
                     
                           B-1049 Bruxelles
                        
                     
         
      (1)  JO L 109, 26.4.1983, p. 8.